

РЕПУБЛИКА БЪЛГАРИЯ

Заместник-министър на земеделието, храните и горите

**ОДОБРИЛ**

**ДО**

**МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**

**ПРОФ. Д-Р ХРИСТО БОЗУКОВ**

**ДОКЛАД**

от Георги Събев – заместник-министър на земеделието, храните и горите

**Относно:** *Проект на заповед за увеличение на бюджета по точка 2, подточка 2.2 от Заповед № РД 09-552 от 02.08.2016 г. на министъра на земеделието и храните за определяне на период за прием на заявления за подпомагане и за определяне на бюджет по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г. (ПРСР 2014 – 2020 г.), изменена със Заповед № РД 09-166 от 20.02.2018 г., Заповед № РД 09-191 от 27.02.2018 г., Заповед № РД 09-841 от 12.09.2018 г. и Заповед № РД 09 – 330 от 27.03.2020 г. на министъра на земеделието, храните и горите.*

**уважаемИ ГОСПОДИН МИНИСТЪР,**

Със Заповед № РД 09-552 от 02.08.2016 г. на министъра на земеделието и храните в периода 02.09 – 03.10.2016 г. беше обявен прием на заявления за подпомагане по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г. Бюджетът за периода на прием за дейности по т. 1, подточка 1.2, а именно: „за строителство, реконструкция и/или рехабилитация на нови и съществуващи общински пътища и съоръженията и принадлежностите към тях“, определен в т. 2, подточка 2.2 от цитираната заповед на министъра на земеделието и храните беше определен в размер на левовата равностойност на 150 000 000 евро.

Със Заповед № РД 09-166 от 20.02.2018 г. на министъра на земеделието, храните и горите бюджетът по т. 1, подточка 1.2 беше увеличен със средства в размер на левовата равностойност на 33 234 482,05 евро.

След обжалване на издадени заповеди за отказ на проектни предложения пред Върховен Административен съд, има влезли в сила решения, които постановяват отмяна на издадените индивидуални административни актове за отказ. Проектните предложения са върнати на Държавен фонд „Земеделие“ за възобновяване на производството и за произнасяне по същество. Същите са били подадени по т. 1, подточка 1.2 от Заповед № РД 09-552 от 02.08.2016 г. на министъра на земеделието и храните.

С писмо вх. № 10-1113 от 04.11.2021 г. на Министерство на земеделието, храните и горите от Държавен фонд „Земеделие“ е представена информация, че са извършени всички проверки по възобновените производства и предстои сключване на договори за предоставяне на финансова помощ. Към настоящия момент остатъчният разполагаем бюджет по т. 2, подточка 2.2 от Заповед № РД 09-552 от 02.08.2016 г. на министъра на земеделието и храните е недостатъчен с цел изпълнение на влезлите в сила съдебни решения. За да се пристъпи към сключване на договори и последващо изпълнение на проектите е необходимо бюджетът за дейността „за строителство, реконструкция и/или рехабилитация на нови и съществуващи общински пътища и съоръженията и принадлежностите към тях“ да бъде увеличен със средства в размер на левовата равностойност на 5 000 000 евро.

Заповед за увеличение на бюджета по т. 2, подточка 2.2 от Заповед № РД 09-552 от 02.08.2016 г. на министъра на земеделието и храните, изменена със Заповед № РД 09-166 от 20.02.2018 г., Заповед № РД 09-191 от 27.02.2018 г., Заповед № РД 09-841 от 12.09.2018 г. и Заповед № РД 09 – 330 от 27.03.2020 г. на министъра на земеделието, храните и горите, ведно с настоящия доклад, е публикуван на интернет страницата на Министерство на земеделието, храните и горите за провеждане на обществено обсъждане в рамките на 30 дни. При проведеното обществено обсъждане са отразени всички бележки и предложения по проекта на заповед.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание чл. 34, ал. 1 и ал. 5 от Наредба № 12 от 2016 г., приложено Ви представям за одобрение проект на заповед за увеличение на бюджета по т. 2, подточка 2.2 от Заповед № РД 09-552 от 02.08.2016 г. на министъра на земеделието и храните за определяне на период на прием на заявления за подпомагане по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014 - 2020 г., изменена със Заповед № РД 09-166 от 20.02.2018 г., Заповед № РД 09-191 от 27.02.2018 г., Заповед № РД 09-841 от 12.09.2018 г. и Заповед № РД 09 – 330 от 27.03.2020 г., на министъра на земеделието, храните и горите, с обща сума в размер на левовата равностойност на 5 000 000 евро.

|  |  |
| --- | --- |
| **Приложениe:**  | 1. Проект на заповед
 |

С уважение,

 София 1040, бул. "Христо Ботев" № 55

Тел: (+3592) 985 11 383, 985 11 384, Факс: (+3592) 981 79 55